ཤ་ཚ་བའི་གཏམ་ལ་སྙན་པོ་མེད།ནད་ཐུབ་པའི་སྨན་ལ་ཞིམ་པོ་མེད།ཟེར་བའི་དཔེ་ཡོད་པས།ཨ་ཅེ་ཝ་མོའི་སྐད་ཆ་ཚང་མ་ང་རང་ལ་ཤ་ཚ་བའི་སེམས་གཏམ་རེད་བསམ་ཏེ་ཁྱི་རྒན་ལ་འདི་སྐད་དུ།ཨ་རོག་ཁྱི་རྒན་ལྡོམ་པོ།ཁྱོད་དང་ང་གཉིས་མཉམ་འགྲོ་མཉམ་འདུག་བྱས་ཚེ།སེམས་ཅན་གྱིས་ང་ཡང་ཁྱི་རྒན་ཁྱོད་འདྲ་འདྲ་ཞིག་རེད་ཅེས་བཤད་རྒྱུ་ཡིན་པར་མ་ཟད།ཉིན་ཞིག་ང་ཁྱོད་ཀྱིས་ཁ་ཟས་བྱེད་རྒྱུ་ཡིན་པས།དེ་རིང་ནས་བཟུང་ངེད་གཉིས་རང་རང་སར་འགྲོ།ཞེས་ཁྱི་རྒན་དང་ར་མ་གཉིས་རང་རང་གི་ལམ་དུ་སོང་།ཁྱི་རྒན་སོང་རྗེས་སྤྱང་ཀི་འོང་ནས་ར་མ་བསད་དེ་ཨ་ཅེ་ཝ་མོ་དང་ཁོ་གཉིས་ཀྱིས་ར་ཤ་ཟོས་ཤིང་ར་ཁྲག་འཐུང་ནས་དགུང་ཟས་ལེགས་པོ་ཞིག་རོལ།།